კოდას წმინდა ელიას ეკლესია
კოდას წმინდა ელიას ეკლესია — ეკლესია ქარელის მუნიციპალიტეტის სოფელ ატოცში. დგას სოფლის ჩრდილო-დასავლეთით. თარიღდება ფეოდალური ხანით. ეკლესია დარბაზულია (6 X 4,1 მ), ნაგებია ნატეხი ქვით, კონსტრუქციულ ნაწილებში გამოყენებულია თლილი ქვა. არქიტრავული შესასვლელი სამხრეთ კედლის დასავლეთ ნაწილშია. ნახევარწრიული აფსიდის ღერძზე თაღოვანი სარკმელია. დარბაზის კამაროვანი გადახურვა სატრიუმფო თაღს და გრძივ კედლებს ეყრდნობა. ფასადებს შემოკლებული აქვს თლილი ქვის ლავგარდანი. ეკლესია გადახურულია ფილაქვის ორფერდა სახურავით.